Ulcer na buruli

Ang ulcer na buruli (na kilala rin bilang  Bairnsdale ulcer, Searls ulcer, o Daintree ulcer) ay isang nakakahawang sakit na dulot ng Mycobacterium ulcerans. Ang maagang bahagi ng impeksiyon ay nakikitaan ng walang pananakit na nodule o bukol o bahaging namamaga. Ang bukol na ito ay maaaring maging isangulcer o sugat. Ang ulcer ay maaaring maging mas malaki sa loob kaysa sa nasa ibabaw ng balat, at maaaring paligiran ng pamamaga. Habang lumalala ang sakit, maaaring maimpeksiyon ang buto. Karaniwang naiimpeksiyon ng mga buruli ulcer ang mga kamay at paa; di karaniwan ang lagnat.

Sanhi 
Ang M. ulcerans ay naglalabas ng toxin o lason sa katawan na kilala rin bilang mycolactone, na nagpapahina ng paggana ng resistensiya ng katawan at nagbubunga ngpagkamatay ng mga tisyu. Ang bakterya ay mula sa parehong pamilya na dahilan din ng tuberculosis at ketong (Ang M. tuberculosis at M. leprae, ayon sa pagkakasunod-sunod nito). Hindi pa napag-aalaman kung paano naihahawa ang sakit. Maaaring may kinalaman sa pagkakahawa nito ang mga pinanggagalingan ng tubig.  Hanggang 2013, wala pang mabisang bakuna.

Paggamot 
Kung ang mga tao ay maagang maipapagamot, ang mga antibiotic nang walong linggo ay mabisa sa 80%. Karaniwang kasama sa paggamot ang mga gamot na rifampicin at streptomycin. Kung minsan ang Clarithromycin o moxifloxacin ang ginagamit sa halip na streptomycin. Maaaring kasama sa mga paggamot ang pag-operang pagtanggal ng ulcer. Pagkagaling ng impeksiyon, magkakaroon ng peklat.

Pag-aaral tungkol sa epidemya
Ang mga ulcer na buruli ay karaniwang dumadapo sa probinsiya ng sub-Saharan Africa lalong-lalo na angCote d'Ivoire, pero maaari ring dumapo sa Asya, Kanlurang Pasipiko at ang Amerika. May mga kasong nangyari sa mahigit sa 32 na bansa. Ang humigit-kumulang na lima hanggang anim na libo ng kaso ang nangyayari taun-taon. Maliban sa tao, dumadapo rin ang sakit sa mga ilang hayop. Si Albert Ruskin Cook ang unang naglarawa ng mga buruli ulcer noong 1897.

Mga sanggunian

Sakit